Nobili ac honeste domine, domine strenui militis domini Stenonis Thursson, pie memorie, relicte, consules ciuitatis Reualie cum omnimoda reuerencia sinceram in Domino caritatem. Honestati vestre scire damus per presentes, quod dominus Steno Thursson, vester maritus antedictus, nobis iusto ex debito tenetur veraciter obligatus in sedecim marcis argenti et octo oris, super quibus suam habemus patentem litteram, de verbo ad verbum tenorem, qui sequitur, continentem: Omnibus presens scriptum cernentibus Steno Thurszon (etc., se n:o 460). Hinc est, quod exhibitori presencium Nicolao de Arosia, nostro concivi, plenam contulimus potestatem prescriptam pecuniam exigendi et leuandi nostrorum nomine faciendi etiam et dimittendi cum eadem tamquam si presentes essemus propriis in personis, rogantes vestram instanter honestatem, quatenus supradictam pecuniam antedicto Nicolao de Arosia nostrorum nomine fauorabiliter persoluere non negetis, ad nos firmum habentes respectum, quod pro omnibus sibi in hac parte assignatis et presentatis nulla ulterior monitio consequetur, quod etiam erga vos et vestros in simili vel maiori promereri cupimus requisiti. In cuius rei testimonium sigillum nostrum presentibus est appensum. Datum anno Domini m ccc l sexto, feria quarta in festo pasche.